**Atâta frumuseţe...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atâta frumuseţe...

Atâta frumuseţe-i, Doamne

Prin tot ce-ai creat în natură,

Căci ochii nu se mai satură

Văzând minunile din taine!

Câtă măreţie-ai pus în toate

În munţi şi codri şi-n câmpii

Cu flori în culori, mii de mii -

Pe dealuri, văi şi lunci bogate.

Bogate-n tot ce ochii-ncântă

De-atâta scumpă frumuseţe,

Creată pentru om... să-nveţe

Din dragostea pururea sfântă!

Atâta ai vrut să-l pui ca Rege

Peste creaţia sfântă, întreagă,

Şi I-ai dat astfel să înţeleagă

De-a asculta, că are o Lege.

O Lege ce-a pus la-ncercare

Şi alte lumi ce-au fost create,

Ca să trăiască prin dreptate

O viaţă-n veci... nemuritoare!

Flavius Laurian Duverna

01 august 2019